ધુળેટીના દિવસે સોલા વિસ્તારમાં છ વર્ષિય બાળકીના ગુપ્તાંગમાં સિક્યુરિટી ગાર્ડે બળાત્કાર ગુજારી સળિયો ભોંકી દેવાના ચકચારી કેસમાં પુરાવાના અભાવે આરોપીનો નિર્દોષ છુટકારો થયો છે. આ કેસમાં ભોગ બનનારે પડી ગઇ હોવાથી વાગ્યાની જુબાની આપતા કેસમાં નવો વળાંક આવ્યો હતો. ત્યારબાદ આશ્રર્ય જનક રીતે ભોગ બનનારના માતા પિતા પણ હોસ્ટાઇલ થઇ ગયા હતા. જેથી સરકારી વકીલે હોસ્ટાઇલ થનાર ભોગ બનનારની માતાને જુબાની માટે રિ કોલ કરવા અરજી કરી છે. ત્યારે ‘બેબી નિર્ભયા' તરીકે જાણીતા બનેલા આ કેસમાં આખોય પરિવાર ગુમ થઇ ગયો હતો અને જુબાની માટે હાજર રહ્યો ન હતો. જેનો લાભ આરોપીને મળ્યો છે..